
Nr.29/274

RAPORT

asupra propunerii legislative pentru modificarea Legii nr. 269/2004 privind acordarea unui sprijin financiar în vederea stimulării achiziţionării de calculatoare (Pl-x 649/2005)


1. În conformitate cu prevederile art.89 din Regulamentul Camerei Deputaţilor, republicat, cu adresa nr.Pl.x.649/14 decembrie 2005, Comisia pentru învăţământ, ştiinţă, tineret şi sport a primit spre dezbatere şi avizare în fond propunerea legislativă pentru modificarea Legii nr. 269/2004 privind acordarea unui sprijin financiar  în vederea stimulării achiziţionării de calculatoare (Pl.x 649/14.12.2005).


Programul de guvernare 2005-2008 prevede că un rol cheie îl vor avea dezvoltarea şi utilizarea pe scară largă a tehnologilor informaţiilor şi ale telecomunicaţiilor. Prin Legea nr. 269/2004 s-au acordat ajutoare financiare în vederea stimulării achiziţionării de calculatoare la un număr mic de elevi şi studenţi, circa 50.000, cadrele didactice nefiind incluse în acest program. 


La întocmirea raportului Comisia a avut în vedere avizul Comisiei pentru buget, finanţe şi bănci, avizul Comisiei juridice, de disciplină şi imunităţi, Avizul Consiliului Legislativ, precum şi Punctul de vedere al guvernului. 


2. În raport de obiectul şi conţinutul acesteia, propunerea legislativă face parte din categoria legilor ordinare. 


3. La lucrările Comisiei au fost prezenţi un număr de 21 deputaţi, din totalul de 27 membri ai Comisiei. La dezbaterea proiectului de lege a participat ca invitat, în conformitate cu prevederile art. 51 şi 52 din Regulamentul Camerei Deputaţilor, republicat, d-na Paloma Petrescu, secretar de stat în Ministerul Educaţiei şi Cercetării.


4. Propunerea legislativă pentru modificarea Legii nr. 269/2004 privind acordarea unui sprijin financiar  în vederea stimulării achiziţionării de calculatoare a fost respinsă de Senat în şedinţa din 8 decembrie 2005. 


Camera Deputaţilor este Cameră decizională.


În urma dezbaterii, în şedinţa din  7 februarie 2006, Comisia, cu 4 voturi pentru, 15 împotrivă şi două abţineri propune Plenului respingerea propunerii legislative, din următoarele motive:
· Propunerea legislativă schimbă beneficiarii din Legea nr.269/2004, care erau elevii şi studenţii, cu o altă categorie, respectiv cadrele didactice, ceea ce contravine intenţiei care a stat la baza legii.
Preşedinte,                                                                                   Secretar,

     Lia Olguţa Vasilescu                                                                       Mihai Radan













Consilier,

